Ego Hugo Foardus, dono sancto Stephano Divionensi, et fratribus eiusdem Ecclesie servientibus, pro amore Dei, quicquid habeo apud Cortarnulfi, infra villam et in circuitu ville, in nemoribus et plano, in villa Cortarnulfi, iustitiam quam habeo et latronem et falsam mensuram et corvatam et venationes nemorum et procursus aquarum et molendinum a manso Gunzonis, in antea quocumque loco voluerint ad faciendum; in prato quod vulgo dicitur Brul quartam partem, in prato Calmarum dimidiam partem, in prato Putei dimidiam partem, et iusta quercum duas secaturas prati, et iuxta viam unum pratum, et iusta Basmontem, pratum et campum. Hec omnia Deo et sancto Stephano et supradictis fratribus, absolute et liberaliter dono et concedo. In memore quoque Mortbizit dono eis quartam partem; in nemore vero Carmeli de tercia parte dono eis terciam partem. In villa Carcolli, dono eis dimidiam partem; in nemore Scothi dimidiam partem et in Astatis locis quicquid habeo, eis concedo. Apud Quintiniacum, quicquid habeo in nemoribus et plano eis dono. In omnibus istis nemoribus supradictis ad Cortarnulfi pertinentibus, dono eis venationem et ceparium, si in terra steterit, sine parte alterius, eis concedo.